Document ID: 32006R1156

UREDBA KOMISIJE (ES) št. 1156/2006
z dne 28. julija 2006
o določitvi, za leto 2006, zgornjih proračunskih meja za delno ali neobvezno izvajanje sheme enotnega plačila, letno finančno pomoč za shemo enotnega plačila na površino in najvišje zneske za dodelitev ločenega plačila za sladkor, ki jih določa Uredba Sveta (ES) št. 1782/2003, ter o spremembi navedene uredbe
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1), in zlasti člena 41(1) in (1a), člena 64(2), člena 70(2), člena 71(2), člena 110i(3) in (4), člena 110l(1), člena 143b(3), člena 145(i) in člena 155 Uredbe,
ob upoštevanju naslednjega:
(1)
Za države članice, ki uporabijo možnost, predvideno v členu 62 Uredbe (ES) št. 1782/2003, je treba v skladu s posredovanimi podatki iz člena 145(i) navedene uredbe revidirati nacionalne zgornje meje iz Priloge VIII k navedeni uredbi.
(2)
Prispevek Skupnosti za financiranje programov podpore posebnim ukrepom za živinorejo v najbolj oddaljenih regijah je z letom 2006 določen v členu 23 Uredbe Sveta (ES) št. 247/2006 z dne 30. januarja 2006 o posebnih ukrepih za kmetijstvo v najbolj oddaljenih regijah Unije (2). Zato je treba za zadevne države članice od nacionalnih zgornjih mej iz Priloge VIII k Uredbi (ES) št. 1782/2003 odšteti znesek navedenega prispevka za te posebne ukrepe, ki so bili prvotno vključeni v navedeno Prilogo VIII.
(3)
Ob upoštevanju najnovejših podatkov za cikorijo je treba prilagoditi nacionalne zgornje meje iz točke K(2) Priloge VII k Uredbi (ES) št. 1782/2003 in na podlagi tega prilagoditi nacionalne zgornje meje iz Priloge VIII k navedeni uredbi, pri čemer skupni zneski ostanejo nespremenjeni.
(4)
Prilagoditi je treba tudi zgornje meje iz točke K(2) Priloge VII k Uredbi (ES) št. 1782/2003, ob upoštevanju količin kvote za sladkor in kvote za inulinski sirup, ki so bile v državi članici proizvedene iz sladkorne pese in cikorije, pridelanih v drugi državi članici v tržnih letih od 2000/2001 do 2005/2006. Na podlagi tega je treba prilagoditi nacionalne zgornje meje iz prilog VIII in VIIIa k navedeni uredbi.
(5)
Za države članice, ki v letu 2006 izvajajo shemo enotnega plačila, določeno v naslovu III Uredbe (ES) št. 1782/2003, je za leto 2006 treba določiti zgornje proračunske meje za vsako od plačil iz členov 66 do 69 navedene uredbe, pod pogoji iz oddelka 2 navedenega naslova.
(6)
Za države članice, ki v letu 2006 uporabijo možnost, predvideno v členu 70 Uredbe (ES) št. 1782/2003, je treba za leto 2006 določiti zgornje proračunske meje, ki se uporabljajo za neposredna plačila, izključena iz sheme enotnega plačila.
(7)
Za države članice, ki uporabijo možnost prehodnega obdobja, predvideno v členu 71 Uredbe (ES) št. 1782/2003, je treba za leto 2006 določiti zgornje proračunske meje, ki se uporabljajo za neposredna plačila iz Priloge VI k navedeni uredbi.
(8)
Najvišji znesek pomoči za oljčne nasade iz člena 110i(3) Uredbe (ES) št. 1782/2003 je treba prilagoditi glede na vrednost koeficienta iz točke H Priloge VII k navedeni direktivi in glede na zadržanje, uporabljeno na podlagi odstavka 4 navedenega člena, ki ju priglasijo zadevne države članice, in na podlagi tega je treba prilagoditi nacionalne zgornje meje iz Priloge VIII. Za države članice, ki so se odločile, da koeficient iz točke H Priloge VII določijo na 1, ni treba določiti nobenega zneska.
(9)
Treba je določiti najvišji znesek prispevka Skupnosti za financiranje delovnih programov, ki jih pripravijo organizacije odobrenih izvajalcev v sektorju oljčnega olja, glede na koeficient zadržanja iz člena 110i(4) Uredbe (ES) št. 1782/2003, ki ga priglasijo zadevne države članice.
(10)
Najvišji skupni znesek pomoči za tobak iz člena 110l(1) Uredbe (ES) št. 1782/2003 je treba prilagoditi glede na vrednost koeficienta iz točke I Priloge VII k navedeni uredbi, ki jo priglasijo zadevne države članice, in na podlagi tega je treba prilagoditi nacionalne zgornje meje iz Priloge VIII k navedeni uredbi. Za države članice, ki so se odločile, da koeficient iz točke I Priloge VII določijo na 1, ni treba določiti nobenega zneska.
(11)
Zaradi jasnosti je treba objaviti zgornje proračunske meje za leto 2006 za shemo enotnega plačila po odbitku zgornjih mej za plačila iz členov 66 do 70 Uredbe (ES) št. 1782/2003 od revidiranih zgornjih mej iz Priloge VIII k navedeni uredbi.
(12)
Najvišji znesek sredstev, danih na razpolago državam članicam, ki so k Evropski uniji pristopile v letu 2004 in bodo na podlagi člena 143ba Uredbe (ES) št. 1782/2003 uporabile shemo enotnega plačila na površino za dodelitev ločenega plačila za sladkor v letu 2006, je treba določiti na podlagi njihovega sporočila.
(13)
Za tiste države članice, ki so k Evropski uniji pristopile v letu 2004 in bodo v letu 2006 izvajale shemo enotnega plačila na površino iz naslova IVa Uredbe (ES) št. 1782/2003, je treba letno finančno pomoč za leto 2006 določiti v skladu s členom 143b(3) navedene uredbe.
(14)
Uredbo (ES) št. 1782/2003 je zato treba ustrezno spremeniti.
(15)
Ukrepi, predvideni s to uredbo, so v skladu z mnenjem Upravljalnega odbora za neposredna plačila -
SPREJELA NASLEDNJO UREDBO:
Člen 1
1. Zgornje proračunske meje za leto 2006, navedene v členih 66 do 69 Uredbe (ES) št. 1782/2003, so določene v Prilogi I k tej uredbi.
2. Zgornje proračunske meje za leto 2006, navedene v členu 70(2) Uredbe (ES) št. 1782/2003, so določene v Prilogi II k tej uredbi.
3. Zgornje proračunske meje za leto 2006, navedene v členu 71(2) Uredbe (ES) št. 1782/2003, so določene v Prilogi III k tej uredbi.
4. Zgornje proračunske meje za shemo enotnega plačila, navedeno v naslovu III Uredbe (ES) št. 1782/2003, so za leto 2006 določene v Prilogi IV k tej uredbi.
5. Letna finančna pomoč za leto 2006, navedena v členu 143b(3) Uredbe (ES) št. 1782/2003, je določena v Prilogi V k tej uredbi.
6. Najvišji zneski sredstev, danih na razpolago Češki, Latviji, Litvi, Madžarski, Poljski in Slovaški za dodelitev ločenega plačila za sladkor v letu 2006, navedenih v členu 143ba(4) Uredbe (ES) št. 1782/2003, so določeni v Prilogi VI k tej uredbi.
Člen 2
Najvišji prispevek Skupnosti za financiranje delovnih programov, ki jih pripravijo odobreni izvajalci v sektorju oljčnega olja, je na podlagi člena 110i(4) Uredbe (ES) št. 1782/2003 naslednji:
(v milijonih EUR)
Grčija
11,098
Francija
0,576
Italija
35,991
Člen 3
Uredba (ES) št. 1782/2003 se spremeni:
1.
V prvem pododstavku člena 110i(3) se tabela nadomesti z naslednjo:
(v milijonih EUR)
Španija
103,14
Ciper
2,93
Malta
0,07
Slovenija
0,17
2.
V členu 110l(1) se tabela nadomesti z naslednjo:
(v milijonih EUR)
2006-2009
Nemčija
21,287
Španija
70,599
Francija
48,217
Italija (razen Apulije)
189,366
Portugalska
8,468
3.
V točki K(2) Priloge VII se Tabela 1 nadomesti s tabelo iz Priloge VII k tej uredbi.
4.
Priloga VIII se nadomesti z besedilom iz Priloge VIII k tej uredbi.
5.
Priloga VIIIa se nadomesti z besedilom iz Priloge IX k tej uredbi.
Člen 4
Ta uredba začne veljati sedmi dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. julija 2006

Labels: 5
6